
POZICION VAKANT

Shoqata SOS Fshatrat e Fëmijëve Shqipëri është një organizatë private, pa qëllime fitimi, humanitare, jo-politike dhe jo fetare, që ofron kujdes afatgjatë për fëmijët dhe të rinjtë, të cilët kanë humbur prindërit apo që për arsye të ndryshme nuk mund të jetojnë me prindërit e tyre. SOS Fshatrat e Fëmijëve mbështet gjithashtu fëmijët dhe familjet në nevojë përmes projekteve, që synojnë zhvillimin e kapaciteteve të tyre.


Shoqata SOS Fshatrat e Fëmijëve, Shqipëri shpall konkurimin për një vend të lirë në pozicionin Financier!

Lokacioni: Tirane

Roli i pozicionit: 
Përgjegjës për administrimin financiar të Departamentit të Mbledhjes së Fondeve si dhe Projektit Shkodër, duke siguruar kontrollin e të ardhurave dhe shpenzimeve, administrimin e skemave të kompensimit (përfshirë bonuset e stafit fundraising) dhe funksionimin e rregullt të proceseve financiare.
Pozicioni garanton përputhshmërinë me legjislacionin shqiptar dhe politikat e organizatës, si dhe mbështet menaxhmentin përmes raportimit dhe analizës financiare.

Kriteret e Kerkuara:
· Diplomë universitare në Financë, Kontabilitet ose Ekonomi; 
· Minimumi 3 vite pervoje pune si Financier; 
· Eksperiencë në buxhetim, raportim, analiza financiare dhe procedura prokurimi; 
· Njohuri shume të mira të legjislacionit financiar dhe standardeve të kontabilitetit; 
· Eksperiencë pune në përgatitjen e deklaratave tatimore / pagave dhe administrimin e benefiteve të punonjësve; 
· Eksperience me skema bonuse dhe incentivimi eshte shume e preferuar.
· Aftësi shumë të mira analitike dhe organizative; 
· Njohuri shume të mira të sistemeve financiare dhe kompjuterike; 
· Aftësi shume te mira komunikuese me shkrim dhe me goje; 
· Njohuri shume te mira te gjuhes angleze; 
· Pervoje ne aktivitetet financiare te fundraising ose marketingut konsiderohet avantazh; 
· Integritet i lartë profesional, etikë e fortë në punë dhe aftësi për të ruajtur konfidencialitetin e informacionit financiar.

Përgjegjësitë kryesore:
Aktiviteti financiar i Fundraising
· Menaxhon dhe monitoron performancën financiare të aktiviteteve të mbledhjes së fondeve; 
· Planifikon dhe ndjek buxhetet, si dhe analizon koston dhe efektivitetin e fushatave; 
· Administron skemat e kompensimit dhe bonuset për stafin e fundraising; 
· Bashkëpunon me ekipet përkatëse për planifikim dhe vendimmarrje financiare. 
Aktiviteti i Programit Shkodër
· Siguron planifikimin, zbatimin dhe monitorimin e buxhetit të projektit; 
· Menaxhon rrjedhën e parasë, pagesat dhe detyrimet financiare; 
· Përgatit raportime financiare dhe analiza për menaxhmentin; 
· Mbështet proceset e prokurimit dhe administrimin e burimeve. 
Aktiviteti financiar dhe përputhshmëria
· Siguron integritetin e regjistrimeve kontabël dhe dokumentacionit financiar; 
· Garanton përputhshmëri me politikat e organizatës dhe legjislacionin në fuqi; 
· Mbështet auditimet dhe forcon kontrollin e brendshëm.

Ne kuader te Politikave të Mbrojtjes 
SOS Fshatrat e Fëmijëve Shqipëri është e përkushtuar në respektimin dhe promovimin e vlerave, bindjeve dhe standardeve të larta etike në të gjitha nivelet. Ne presim që të gjithë punonjësit të respektojnë këto standarde dhe të kontribuojnë në krijimin e një mjedisi pune të sigurt dhe përgjegjshëm. Si pjesë e procesit të rekrutimit, do të kryhen verifikime të referencave për të siguruar përputhshmërinë me këto pritshmëri. Kjo nismë synon të parandalojë aplikimet nga kandidatë të papërshtatshëm.
· Ka përgjegjësinë të mbrojë fëmijët nga të gjitha format e abuzimit, braktisjes, manipulimit, dhunës dhe diskriminimit.
· Ka detyrimin të raportojë menjëherë, pa vonesë, çdo dyshim, shqetësim, akuzë ose incident që lidhet me sigurinë e fëmijëve.
· Siguron konfidencialitetin dhe shpërndarjen e informacionit vetëm sipas nevojës.
· Pritet të promovojë dhe mbështesë një kulturë respekti, dinjiteti, besimi dhe llogaridhënieje që parandalon shkeljet, në përputhje me dokumentin PSHEA.
· Siguron përdorimin e përgjegjshëm dhe mbrojtjen e aseteve organizative, në përputhje me Udhëzimet kundër Mashtrimit dhe Korrupsionit dhe Rregulloret Financiare të SOS Fshatrat e Fëmijëve.

Paraqitja e dokumentave:
Personat e interesuar janë të ftuar të paraqesin brenda datës 15.10.2026 në adresën hr@soskd.org.al  dokumentat e mëposhtme:

· CV 
· Leter interesi
· Reference 

Shënim: Vetëm aplikantët e përzgjedhur, do të kontaktohen për intervistë.

